CELEX: 31998R0031
Language: da
Date: 1998-01-08 00:00:00
Title: Kommissionens forordning (EF) nr. 31/98 af 8. januar 1998 om ændring af forordning (EF) nr. 936/97 om åbning og forvaltning af toldkontingenter for oksekød af høj kvalitet, fersk, kølet eller frosset, og for frosset bøffelkød

Avis juridique important

|

31998R0031

Kommissionens forordning (EF) nr. 31/98 af 8. januar 1998 om ændring af forordning (EF) nr. 936/97 om åbning og forvaltning af toldkontingenter for oksekød af høj kvalitet, fersk, kølet eller frosset, og for frosset bøffelkød  

EF-Tidende nr. L 005 af 09/01/1998 s. 0003 - 0003

KOMMISSIONENS FORORDNING (EF) Nr. 31/98 af 8. januar 1998 om ændring af forordning (EF) nr. 936/97 om åbning og forvaltning af toldkontingenter for oksekød af høj kvalitet, fersk, kølet eller frosset, og for frosset bøffelkød KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT (1), særlig artikel 1, stk. 1, ogud fra følgende betragtninger:Artikel 2, litra f), i Kommissionens forordning (EF) nr. 936/97 af 27. maj 1997 om åbning og forvaltning af toldkontingenter for oksekød af høj kvalitet, fersk, kølet eller frosset, og for frosset bøffelkød (2), ændret ved forordning (EF) nr. 2048/97 (3), omhandler i forbindelse med et toldkontingent indførsel af oksekød af høj kvalitet fra Canada; dette kød skal opfylde visse kvalitetskriterier; de kompetente canadiske myndigheder har for nylig benævnt de canadiske klasser af slagtekroppe; følgelig bør ovennævnte artikel 2, litra f), ændres;de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -UDSTEDT FØLGENDE FORORDNING:Artikel 1 Artikel 2, litra f), i forordning (EF) nr. 936/97 affattes således:»f) 11 500 tons, i varens vægt, kød, henhørende under KN-kode 0201, 0202, 0206 10 95 og 0206 29 91, der svarer til følgende definition:»Slagtekroppe eller udskæringer af hornkvæg, der er under 30 måneder gammelt og i mindst 100 dage har fået et afbalanceret kraftfoder med høj energi, der indeholder mindst 70 % korn, og hvor de daglige rationer har været på mindst 20 pund; kød mærket »choice« eller »prime« ifølge United States Department of Agriculture (USDA) normer falder automatisk ind under denne definition. Kød, der er klassificeret Canada A, Canada AA, Canada AAA, Canada Choice og Canada Prime ifølge det canadiske landbrugsministeriums normer, svarer til denne definition.««Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 8. januar 1998.På Kommissionens vegneFranz FISCHLERMedlem af Kommissionen(1) EFT L 146 af 20. 6. 1996, s. 1.(2) EFT L 137 af 28. 5. 1997, s. 10.(3) EFT L 287 af 21. 10. 1997, s. 10.